CELEX: 32020D1645
Language: hr
Date: 2020-11-05 00:00:00
Title: Provedbena odluka Komisije (EU) 2020/1645 оd 5. studenoga 2020. o određenim privremenim zaštitnim mjerama povezanima s afričkom svinjskom kugom u Njemačkoj (priopćeno pod brojem dokumenta C(2020) 7742) (Vjerodostojan je samo tekst na njemačkom jeziku) (Tekst značajan za EGP)

6.11.2020   
               
               
                  HR
               
               
                  Službeni list Europske unije
               
               
                  L 370/47
               
            
         PROVEDBENA ODLUKA KOMISIJE (EU) 2020/1645
         оd 5. studenoga 2020.
         o određenim privremenim zaštitnim mjerama povezanima s afričkom svinjskom kugom u Njemačkoj
         
            
               (priopćeno pod brojem dokumenta C(2020) 7742)
            
         
         (Vjerodostojan je samo tekst na njemačkom jeziku)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 3.,
         uzimajući u obzir Direktivu Vijeća 90/425/EEZ od 26. lipnja 1990. o veterinarskim pregledima koji se primjenjuju u trgovini određenim živim životinjama i proizvodima unutar Unije s ciljem uspostave unutarnjeg tržišta (2), a posebno njezin članak 10. stavak 3.,
         budući da:
         
                     (1)
                  
                  
                     Afrička svinjska kuga zarazna je virusna bolest koja pogađa domaće i divlje svinje i koja može ozbiljno utjecati na profitabilnost svinjogojstva te omesti trgovinu unutar Unije i izvoz u treće zemlje.
                  
               
                     (2)
                  
                  
                     Ako se zabilježi slučaj afričke svinjske kuge kod divljih svinja, postoji opasnost da se uzročnik bolesti proširi na druge populacije divljih svinja i svinjogojska gospodarstva.
                  
               
                     (3)
                  
                  
                     Direktivom Vijeća 2002/60/EZ (3) utvrđuju se minimalne mjere koje se primjenjuju unutar Unije za kontrolu afričke svinjske kuge. Konkretno, člankom 15. Direktive 2002/60/EZ predviđaju se određene mjere koje se trebaju poduzeti nakon potvrde jednog ili više slučajeva afričke svinjske kuge kod divljih svinja.
                  
               
                     (4)
                  
                  
                     Njemačka je obavijestila Komisiju o trenutačnoj situaciji u vezi s afričkom svinjskom kugom na svojem državnom području nakon novog slučaja te bolesti koji se pojavio u studenome 2020. u saveznoj državi Saskoj te je u skladu s člankom 15. Direktive 2002/60/EZ poduzela niz mjera kako bi se spriječilo širenje te bolesti, uključujući utvrđivanje zaraženog područja na kojemu se primjenjuju mjere iz članka 15. te direktive.
                  
               
                     (5)
                  
                  
                     Kako bi se spriječili nepotrebni poremećaji trgovine unutar Unije i izbjeglo da treće zemlje neopravdano nametnu prepreke trgovini, nužno je brzo na razini Unije, u suradnji s Njemačkom, utvrditi područje zaraženo afričkom svinjskom kugom u toj državi članici.
                  
               
                     (6)
                  
                  
                     S obzirom na hitnost epidemiološke situacije u Uniji u pogledu širenja afričke svinjske kuge, važno je da se ova Odluka donese što prije.
                  
               
                     (7)
                  
                  
                     Stoga bi do sljedećeg sastanka Stalnog odbora za bilje, životinje, hranu i hranu za životinje trebalo u Prilogu ovoj Odluci navesti zaraženo područje u Njemačkoj i utvrditi vrijeme trajanja te regionalizacije.
                  
               
                     (8)
                  
                  
                     Ova će se Odluka preispitati na sljedećem sastanku Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Njemačka osigurava da zaraženo područje koje je utvrdila, na kojemu se primjenjuju mjere iz članka 15. Direktive 2002/60/EZ, obuhvaća barem područja navedena u Prilogu ovoj Odluci.
         
         
            Članak 2.
            Ova Odluka primjenjuje se do 31. siječnja 2021.
         
         
            Članak 3.
            Ova je Odluka upućena Saveznoj Republici Njemačkoj.
         
         
            Sastavljeno u Bruxellesu 5. studenoga 2020.
            
               
                  Za Komisiju
               
               Stella KYRIAKIDES
               
                  Članica Komisije
               
            
         
         
            (1)  SL L 395, 30.12.1989., str. 13.
         
         
            (2)  SL L 224, 18.8.1990., str. 29.
         
         
            (3)  Direktiva Vijeća 2002/60/EZ od 27. lipnja 2002. o utvrđivanju posebnih odredaba za kontrolu afričke svinjske kuge i o izmjeni Direktive 92/119/EEZ koja se odnosi na tješinsku bolest i afričku svinjsku kugu (SL L 192, 20.7.2002., str. 27.).
      
      
         
            PRILOG
            
                        Područja iz članka 1. utvrđena kao zaražena područja u Njemačkoj
                     
                     
                        Datum do kojega se primjenjuje
                     
                  
                        
                           BRANDENBURG
                        
                     
                  
                        
                           Landkreis Oder-Spree
                        
                        
                                    —
                                 
                                 
                                    Gemeinde Ragow-Merz
                                 
                              
                                    —
                                 
                                 
                                    Gemeinde Beeskow
                                 
                              
                                    —
                                 
                                 
                                    Gemeinde Friedland
                                 
                              
                                    —
                                 
                                 
                                    Gemeinde Tauche mit den Gemarkungen Tauche, Stremmen, Ranzig, Sabrodt, Trebatsch, Mittweide, Sawall
                                 
                              
                                    —
                                 
                                 
                                    Gemeinde Rietz-Neuendorf mit den Gemarkungen Groß Rietz, Birkholz
                                 
                              
                     
                        31. siječnja 2021.
                     
                  
                        
                           Landkreis Dahme-Spreewald
                        
                        
                                    —
                                 
                                 
                                    Gemeinde Lieberose
                                 
                              
                                    —
                                 
                                 
                                    Gemeinde Schwielochsee mit den Gemarkungen Speichrow, Zaue, Ressen, Goyatz, Jessern, Lamsfeld
                                 
                              
                     
                        31. siječnja 2021.
                     
                  
                        
                           SACHSEN
                        
                     
                  
                        
                           Landkreis Görlitz
                        
                        Im Norden ausgehend in Bad Muskau (Badepark) von der Fußgängerbrücke (ehemalige Eisenbahnbrücke) in südliche Richtung entlang der Landesgrenze Deutschlands zu Polen bis zur Mündung des Welschgrabens in die Neiße.
                        Im Süden geht das gefährdete Gebiet nördlich der Ortschaft Steinbach entlang des Welschgrabens Richtung Westen bis zur südöstlichen Grenze des Truppenübungsplatzes Oberlausitz an der S127. Das gefährdete Gebiet verläuft weiter an der Südgrenze des Truppenübungsplatzes Oberlausitz bis zur B115 und im weiteren Verlauf dann entlang der B115 in nördlicher Richtung über die Ortschaften Weißkeißel und Krauschwitz i. d. O. L. bis zur Fußgängerbrücke am Badepark von Bad Muskau.
                     
                     
                        31. siječnja 2021.